2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 1/11Finlex ®
Finlex › Lainsäädäntö › Ajantasainen lainsäädäntö › Vuosi 2019 › 15.3.2019/306
Seurattu SDK 125/2023 saakka.
15.3.2019/306
Laki digitaalisten palvelujen tarjoamisesta
Katso tekijänoikeudellinen huomautus käyttöehdoissa.
Eduskunnan päätöksen mukaisesti säädetään:
1 luku
Yleiset säännökset
1 §
Lain tarkoitus
Tämän lain tarkoituksena on edistää digitaalisten palvelujen saatavuutta, laatua, tietoturvallisuutta sekä
sisällön saavutettavuutta ja siten parantaa jokaisen mahdollisuuksia käyttää yhdenvertaisesti digitaalisia
palveluja.
Tällä lailla pannaan täytäntöön julkisen sektorin elinten verkkosivustojen ja mobiilisovellusten
saavutettavuudesta annettu Euroopan parlamentin ja neuvoston direktiivi (EU) 2016/2102, jäljempänä
saavutettavuusdir ektiivi .
2 §
Määritelmät
Tässä laissa tarkoitetaan:
1) verkkosivustolla  verkkotunnuksella yksilöitäviä digitaalisia tekstisisältöjä, tiedostoja, kuvia, lomakkeita ja
muita toisinnettavissa olevia tietosisältöjä, jotka ovat käytettävissä tietoverkossa erilaisilla päätelaitteilla ja
niissä olevilla ohjelmistoilla;
2) mobiilisovelluksella  sovellusohjelmistoja, jotka on suunniteltu ja kehitetty yleisön käyttöön käytettäväksi
älypuhelinten tai tablettitietokoneiden kaltaisilla mobiililaitteilla;
3) digitaalisella palvelulla  verkkosivustoa tai mobiilisovellusta sekä niihin liittyviä toiminnallisuuksia;
4) saavutettavuudella  periaatteita ja tekniikoita, joita on noudatettava digitaalisten palvelujen suunnittelussa,
kehittämisessä, ylläpidossa ja päivittämisessä, jotta ne olisivat paremmin käyttäjien, erityisesti vammaisten
henkilöiden, saavutettavissa;
5) viranomaisella  valtion viranomaisia, valtion liikelaitoksia, hyvinvointialueen ja hyvinvointiyhtymän
viranomaisia, kunnallisia viranomaisia, eduskunnan virastoja, tasavallan presidentin kansliaa, itsenäisiä
julkisoikeudellisia laitoksia ja Suomen itsenäisyyden juhlarahastoa; mitä tässä laissa säädetään
viranomaisesta, sovelletaan myös ortodoksiseen kirkkoon sekä sen seurakuntiin, yliopistolain (558/2009) 1
§:ssä  tarkoitettuihin yliopistoihin, ammattikorkeakoululaissa (932/2014)  tarkoitettuihin
ammattikorkeakouluihin sekä muuhun toimijaan siltä osin kuin se hoitaa julkista hallintotehtävää;
(29.6.2021/654)
6) julkisoikeudellisella laitoksella  oikeushenkilöä, joka on nimenomaisesti perustettu tyydyttämään sellaisia
yleisen edun mukaisia tarpeita, joilla ei ole teollista tai kaupallista luonnetta ja
a) jota rahoittaa pääasiallisesti viranomainen; tai
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 2/11b) jonka johto on viranomaisen valvonnan alainen; taikka
c) jonka hallinto-, johto- tai valvontaelimen jäsenistä viranomainen nimeää yli puolet;
7) palveluntarjoajalla  viranomaista, julkisoikeudellista laitosta sekä yritystä, säätiötä, yhdistystä ja muuta
yhteisöä, jonka digitaalisiin palveluihin sovelletaan tämän lain säännöksiä;
8) yhdenmukaistetulla standar dilla eurooppalaista standardia, joka on vahvistettu Euroopan komission
esittämän pyynnön perusteella unionin yhdenmukaistamislainsäädännön soveltamiseksi;
9) aikasidonnaisella medialla  ääntä, videokuvaa tai näiden yhdistelmää, johon voi sisältyä vuorovaikutusta;
(19.1.2023/104)
L:lla 104/2023  muutettu 9 kohta tulee voimaan 1.2.2023. Aiempi sanamuoto kuuluu:
9) aikasidonnaisella medialla  ääntä, videokuvaa tai näiden yhdistelmää, johon voi sisältyä vuorovaikutusta.
10) kuluttajalla  kuluttajansuojalain (38/1978) 1 luvun 4 §:ssä  tarkoitettua kuluttajaa; (19.1.2023/104)
L:lla 104/2023  lisätty 10 kohta tulee voimaan 1.2.2023.
11) verkkokaupan palvelulla  digitaalista palvelua, jossa voidaan tehdä kuluttajansuojalain 6 luvun 7 §:ssä
tarkoitettuja etämyyntisopimuksia; (19.1.2023/104)
L:lla 104/2023  lisätty 1 1 kohta tulee voimaan 1.2.2023.
12) sähkökirjalla  teksti- tai graafisessa muodossa olevaa julkaisua, joka tarjotaan kuluttajalle tiedostona tai
tiedostojen kokonaisuutena; (19.1.2023/104)
L:lla 104/2023  lisätty 12 kohta tulee voimaan 1.2.2023.
13) henkilöliikennepalvelulla  liikenteen palveluista annetun lain (320/2017) 2 §:n  12 kohdassa tarkoitetuissa
EU:n matkustajanoikeusasetuksissa tarkoitettujen liikennepalvelujen osana kuluttajalle tarjottavia digitaalisia
palveluja; (19.1.2023/104)
L:lla 104/2023  lisätty 13 kohta tulee voimaan 1.2.2023.
14) audiovisuaaliseen sisältöpalveluun pääsyn tarjoavalla palvelulla  sähköisen viestinnän palveluista
annetun lain (917/2014) 3 §:n  2 c kohdassa tarkoitettua palvelua; (19.1.2023/104)
L:lla 104/2023  lisätty 14 kohta tulee voimaan 1.2.2023.
15) viestintäpalvelulla  sähköisen viestinnän palveluista annetun lain 3 §:n 37 kohdassa tarkoitettua palvelua.
(19.1.2023/104)
L:lla 104/2023  lisätty 15 kohta tulee voimaan 1.2.2023.
3 §
Lain soveltamisala
Tätä lakia sovelletaan:
1) viranomaisen digitaalisiin palveluihin;
2) julkisoikeudellisen laitoksen digitaalisiin palveluihin;
3) yrityksen, säätiön, yhdistyksen ja muun yhteisön digitaalisiin palveluihin, joiden kehittämisen tai käytön
rahoittamiseen osallistuu tässä laissa tarkoitettu viranomainen vähintään puolella kehittämiskustannuksista
tai vuotuisista ylläpitokustannuksista;
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 3/114) vahvasta sähköisestä tunnistamisesta ja sähköisistä luottamuspalveluista annetun lain (617/2009) 12 §:ssä
tarkoitettuun rekisteriin merkittyjen tunnistuspalvelun tarjoajien tunnistuspalveluihin sekä hallinnon
yhteisistä sähköisen asioinnin tukipalveluista annetun lain (571/2016) 3 §:n  1 momentin 8 kohdassa
tarkoitetun verkkomaksamisen kokoamis- ja hallinnointipalvelun kautta käytettäviin digitaalisten palvelujen
osiin, joilla voidaan hoitaa maksutoimeksiantoja;
5) vesi- ja ener giahuollon, liikenteen ja postipalvelujen alalla toimivien yksiköiden hankinnoista ja
käyttöoikeussopimuksista annetun lain (1398/2016) 5 §:n  4 momentissa tarkoitettujen julkisten yritysten sekä
5 §:n 5 momentissa tarkoitettujen viranomaisen myöntämien erityis- tai yksinoikeuksien nojalla toimivien
yksiköiden digitaalisiin palveluihin siltä osin kuin niiden tarkoituksena on tarjota vesi- ja ener giahuollon,
liikenteen ja postipalvelujen alan palvelua yleisölle;
6) luottolaitostoiminnasta annetun lain (610/2014) 1 luvun 7 §:ssä  tarkoitettujen luottolaitosten,
maksulaitoslain (297/2010) 5 §:n  2 kohdassa tarkoitettujen maksulaitosten, sijoituspalvelulain (747/2012) 1
luvun 13 §:n  1 momentin 1 kohdassa tarkoitettujen sijoituspalveluyritysten, vakuutusyhtiölain (521/2008) 1
luvun 1 §:n  1 momentissa tarkoitettujen vakuutusyhtiöiden ja vakuutusyhdistyslain (1250/1987) 1 luvun 1
§:n 1 momentissa tarkoitettujen vakuutusyhdistysten digitaalisiin palveluihin siltä osin kuin niiden
tarkoituksena on tarjota palvelua yleisölle; (19.1.2023/104)
L:lla 104/2023  muutettu 6 kohta tulee voimaan 1.2.2023. Aiempi sanamuoto kuuluu:
6) luottolaitostoiminnasta annetun lain (610/2014) 1 luvun 7 §:ssä  tarkoitettujen luottolaitosten,
maksulaitoslain (297/2010) 5 §:n  2 kohdassa tarkoitettujen maksulaitosten, sijoituspalvelulain (747/2012) 1
luvun 13 §:n  1 momentin 1 kohdassa tarkoitettujen sijoituspalveluyritysten, vakuutusyhtiölain (521/2008) 1
luvun 1 §:n  1 momentissa tarkoitettujen vakuutusyhtiöiden ja vakuutusyhdistyslain (1250/1987) 1 luvun 1
§:n 1 momentissa tarkoitettujen vakuutusyhdistysten digitaalisiin palveluihin siltä osin kuin niiden
tarkoituksena on tarjota palvelua yleisölle.
7) eräisiin digitaalisiin palveluihin siten kuin 3 a luvussa säädetään. (19.1.2023/104)
L:lla 104/2023  lisätty 7 kohta tulee voimaan 1.2.2023.
Tämän lain 2 luvun säännöksiä sovelletaan yleisölle tarjottaviin viranomaisen digitaalisiin palveluihin ja
muihin sähköisiin tiedonsiirtomenetelmiin, jollei muualla laissa toisin säädetä. Tämän lain 2 lukua ei
sovelleta poliisitutkinnan ja esitutkinnan toimittamiseen. Viranomaisissa noudatettaviin menettelyihin
sovelletaan muutoin, mitä asian vireillepanosta, päätöksen tiedoksiannosta, viranomaisten toiminnan
julkisuudesta, henkilötietojen käsittelystä, asiakirjojen arkistoinnista, asian käsittelyssä käytettävästä kielestä
ja asian käsittelystä säädetään. Lain soveltamisesta evankelis-luterilaisen kirkon digitaalisiin palveluihin
säädetään erikseen.
Tätä lakia ei sovelleta:
1) työpaikoilla käytettäviin rajalliselle määrälle henkilöitä tarkoitettuihin intranet- ja ekstranet-
verkkosivustoihin ja mobiilisovelluksiin; kuitenkin 23 päivänä syyskuuta 2019 tai sen jälkeen kokonaan
uudistettuihin viranomaisten ja julkisoikeudellisten laitosten työpaikoilla käytettäviin intranet- ja ekstranet-
verkkosivustoihin ja mobiilisovelluksiin sovelletaan tämän lain 3 ja 4 lukua;
2) varhaiskasvatuslain (540/2018)  mukaisessa varhaiskasvatuksessa sekä perusopetuslain (628/1998) ,
lukiolain (714/2018) , ammatillisesta koulutuksesta annetun lain (531/2017) , tutkintokoulutukseen
valmentavasta koulutuksesta annetun lain (1215/2020) , vapaasta sivistystyöstä annetun lain (632/1998) ,
yliopistolain ja ammattikorkeakoululain mukaisessa opetuksessa, kun verkkosivusto tai mobiilisovellus
tuotetaan varhaiskasvatuksen tai opetuksen yhteydessä ja sen käyttö tapahtuu rajatussa ryhmässä
määräaikaisesti; (30.12.2020/1235)
3) julkisen yleisradiotoiminnan harjoittajien digitaalisiin palveluihin siltä osin kuin palveluissa on kyse
muista kuin audiovisuaalisiin sisältöpalveluihin pääsyn tarjoavista palveluista; (19.1.2023/104)
L:lla 104/2023  muutettu 3 kohta tulee voimaan 1.2.2023. Aiempi sanamuoto kuuluu:
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 4/113) julkisen yleisradiotoiminnan harjoittajien digitaalisiin palveluihin;
4) palveluntarjoajan verkkosivustolla tai mobiilisovelluksessa esitettävään suoraan aikasidonnaiseen
mediaan, jota ei tallenneta säilytettäväksi ja uudelleen julkaistavaksi verkossa;
5) verkkokarttoihin ja karttapalveluihin; jos kuitenkin palveluntarjoajan digitaalisessa palvelussa oleva kartta
on tarkoitettu navigointikäyttöön, sen olennainen käyttäjää opastava tietosisältö on kuitenkin tarjottava
vaihtoehtoisella tavalla saavutettavuusvaatimukset täyttävässä digitaalisessa muodossa;
6) sellaisiin palveluntarjoajan digitaalisessa palvelussa oleviin sisältöihin, jotka eivät ole palveluntarjoajan
itsensä tuottamia, rahoittamia tai valvomia;
7) kulttuuriperintökokoelmien teosten ilmentymiin, joita ei voida muuttaa saavutettavuusvaatimukset
täyttävään muotoon.
2 luku
Viranomaisten digitaalisten palvelujen järjestäminen yleisölle
4 §
Digitaalisten palvelujen suunnittelu ja ylläpito
Viranomaisen on suunniteltava ja ylläpidettävä digitaaliset palvelunsa siten, että niiden tietoturvallisuus,
tietosuoja, löydettävyys ja helppokäyttöisyys on varmistettu. Lisäksi viranomaisen on varmistettava
digitaalisten palvelujensa yhteensopivuus yleisesti käytettyjen ohjelmistojen ja tietoliikenneyhteyksien
kanssa.
Viranomaisen on huolehdittava sen vastuulla olevien digitaalisten palvelujen ja muiden viranomaisen
käytössä olevien sähköisten tiedonsiirtomenetelmien saatavuudesta muulloinkin kuin viranomaisen
asiointipisteiden aukioloaikoina. Digitaalisten palvelujen ja muiden sähköisten tiedonsiirtomenetelmien
käyttökatkot on ajoitettava ajankohtaan, jolloin niiden käyttö on vähäistä. Käyttökatkoista on tiedotettava
sopivalla tavalla ennalta yleisölle. Viranomaisen on julkaistava käyttökatkon ajaksi ohjeet, miten jokainen
saa asiansa hoidetuksi vaihtoehtoisella tavalla.
Viranomaisen on varmistettava digitaalisten palvelujensa riittävä yhteensopivuus hallinnon yhteisistä
sähköisen asioinnin tukipalveluista annetun lain 3 §:ssä tarkoitettujen tukipalvelujen sekä muiden
viranomaisten digitaalisten palvelujen kanssa.
5 §
Digitaalisten palvelujen tarjoaminen
Viranomaisen on tarjottava jokaiselle mahdollisuus toimittaa asiointitarpeeseensa liittyvät sähköiset viestit ja
asiakirjat käyttäen digitaalisia palveluita tai muita sähköisiä tiedonsiirtomenetelmiä. Viranomaisen on
tarjottava jokaiselle mahdollisuus käyttää asiassaan viranomaisten sähköisten viestien ja asiakirjojen
vastaanottamiseen hallinnon yhteisistä sähköisen asioinnin tukipalveluista annetussa laissa tarkoitettua
viestinvälityspalvelua tai muuta riittävän tietoturvallista sähköistä tiedonsiirtomenetelmää, jos viranomainen
voi toimittaa viestin tai asiakirjan sähköisessä muodossa.
Viranomaisen on tiedotettava digitaalisissa palveluissaan selkeästi, miten jokainen voi hoitaa asiansa
viranomaisen kanssa sähköisesti. Viranomaisen on julkaistava digitaalisessa palvelussa yhteystieto, josta
jokaisella on mahdollisuus saada neuvoja viranomaisen digitaalisen palvelun käyttämiseksi.
Viranomainen voi rajoittaa väliaikaisesti digitaalisen palvelun käyttöä käyttäjäryhmien tai
alueellisen saatavuuden perusteella, jos se on välttämätöntä palvelun kehittämiseksi tai testaamiseksi.
6 §
Palvelun käyttäjän sähköinen tunnistaminen
Viranomainen voi vaatia digitaalisessa palvelussa käyttäjältä sähköistä tunnistamista vain, jos se on tarpeen
palvelun tai sen tietosisältöön liittyvien käyttöoikeuksien varmistamiseksi tai palvelussa tehtävään toimeen
liittyvien oikeusvaikutusten vuoksi.
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 5/11Jos digitaalisesta palvelusta on mahdollista saada salassa pidettäviä tietosisältöjä nähtäväksi ja käytettäväksi,
palvelun käyttäjä on tunnistettava hallinnon yhteisistä sähköisen asioinnin tukipalveluista annetun lain 3 §:n
1 momentin 4 kohdassa tarkoitettua luonnollisen henkilön tunnistuspalvelua, vahvasta sähköisestä
tunnistamisesta ja sähköisistä luottamuspalveluista annetun lain 2 §:n 1 momentin 1 kohdassa tarkoitettua
vahvaa sähköistä tunnistamista tai painavasta perustellusta syystä muuta vastaavaa tietoturvallista
tunnistuspalvelua käyttämällä.
3 luku
Digitaalisten palvelujen saavutettavuus
7 §
Saavutettavuusvaatimukset ja niiden täyttäminen
Palveluntarjoajan on varmistettava digitaalisten palvelujensa sisältöjen havaittavuus ja ymmärrettävyys sekä
käyttöliittymien ja navigoinnin hallittavuus ja toimintavarmuus saavutettavuusvaatimusten mukaisesti.
Saavutettavuusvaatimukset määritellään Euroopan unionin virallisessa lehdessä Euroopan komission
julkaisemissa viitetiedoissa, jotka koskevat yhdenmukaistettuja standardeja tai niiden osia.
Valvontaviranomaisen on pidettävä jokaisen saatavilla verkkosivustollaan osoitteessa
www .saavutettavuusvaatimukset.fi  1  momentissa  tarkoitettujen  yhdenmukaistettujen  standardien tai
niiden osien sekä niissä viitattujen ohjeiden suomen- ja ruotsinkieliset viralliset käännökset.
Digitaalisten palvelujen tietosisältöjen on täytettävä saavutettavuusvaatimukset, kun tietosisältö on palvelun
käyttäjien saatavilla. Kuitenkin jos aikasidonnainen media julkaistaan yleisölle tarkoitetussa digitaalisessa
palvelussa, palveluntarjoajan tulee tehdä valmiiksi tallennettu aikasidonnainen media
saavutettavuusvaatimusten mukaiseksi 14 vuorokauden kuluessa siitä, kun mediatallenne on julkaistu
ensimmäisen kerran tai se on julkaistu uudelleen.
Palveluntarjoajan on otettava huomioon julkisia hankintoja toteuttaessaan saavutettavuusvaatimukset siten
kuin julkisista hankinnoista ja käyttöoikeussopimuksista annetun lain (1397/2016) 71 §:n  1 momentissa ja
vesi- ja ener giahuollon, liikenteen ja postipalvelujen alalla toimivien yksiköiden hankinnoista ja
käyttöoikeussopimuksista annetun lain 75 §:n 1 momentissa säädetään, jos palveluntarjoajan toimintaan
sovelletaan hankintalainsäädäntöä.
8 §
Kohtuuton rasite
Palveluntarjoaja voi poiketa saavutettavuusvaatimuksista vain, jos se ennakkoon tehdyn
saavutettavuusarvioinnin perusteella voi osoittaa vaatimusten toteuttamisen aiheuttavan sen toiminnalle
kohtuuttoman rasitteen.
Kohtuutonta rasitetta arvioitaessa on otettava huomioon erityisesti vammaisten ihmisten tarpeet käyttää
kyseistä digitaalista palvelua sekä palveluntarjoajan koko, taloudellinen asema, toiminnan luonne ja laajuus.
9 §
Saavutettavuusseloste
Palveluntarjoajan on ylläpidettävä saavutettavuusselostetta, jonka on sisällettävä ainakin:
1) selvitys siitä, mitkä palveluntarjoajan digitaalisen palvelun sisällön osat eivät täytä
saavutettavuusvaatimuksia ja perustelut saavutettavuusvaatimuksista poikkeamiselle;
2) ohjeet siitä, miten palvelun käyttäjä voi saada digitaalisen palvelun sisältämät tiedot tai palvelun
vaihtoehtoisella tavalla, jos palvelu tai sen osa ei ole käyttäjälle saavutettavassa muodossa;
3) palveluntarjoajan sähköinen yhteystieto, johon palvelun käyttäjä voi lähettää saavutettavuuspalautteet;
4) linkki valvontaviranomaisen verkkosivustolle, jossa palvelun käyttäjä voi tehdä saavutettavuuskantelun tai
-selvityspyynnön.
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 6/11Saavutettavuusseloste on ylläpidettävä siinä muodossa kuin saavutettavuusdirektiivin 7 artiklan 2 kohdan
nojalla annetussa Euroopan komission täytäntöönpanosäädöksessä erikseen säädetään. Valvontaviranomaisen
on pidettävä täytäntöönpanosäädöksen mukaista saavutettavuusselosteen mallia yleisesti saatavilla
verkkosivustollaan osoitteessa www .saavutettavuusvaatimukset.fi.
Palveluntarjoajan on pidettävä saavutettavuusseloste helposti saatavilla verkkosivustollaan saavutettavassa
muodossa. Mobiilisovelluksia koskevan saavutettavuusselosteen on oltava saavutettavassa muodossa ja se on
asetettava saataville mobiilisovellusta tarjoavan palveluntarjoajan verkkosivustolle tai muutoin siten, että
seloste on saatavilla mobiilisovellusta ladattaessa.
10 §
Saavutettavuuspalaute
Jokaisella  on  oikeus  lähettää  palautetta  saavutettavuusselosteesta  ilmenevään  palveluntarjoajan
sähköiseen yhteystietoon digitaalisessa palvelussa havaitsemistaan saavutettavuusvaatimusten poikkeamista
tai pyytää tarkennuksia kohtuuttoman rasitteen perusteluihin.
Jos digitaalisen palvelun käyttäjä tarvitsee etujensa, oikeuksiensa tai velvollisuuksiensa selvittämiseksi tai
toteuttamiseksi digitaalisesta palvelusta sellaista sisältöä, joka ei täytä saavutettavuusvaatimuksia, käyttäjällä
on oikeus saada nämä sisällöt perustellusta syystä yksittäistapauksessa saavutettavuusvaatimukset täyttävässä
muodossa tai muuten vaihtoehtoisella palvelun käyttäjän kannalta saavutettavalla tavalla. Pyyntö digitaalisen
palvelun sisällön saamiseksi saavutettavassa muodossa on tehtävä palveluntarjoajalle
saavutettavuusselosteessa ilmenevän sähköisen yhteystiedon välityksellä tai muuhun julkaistuun
vaihtoehtoiseen yhteystietoon. Oikeudesta saada tieto viranomaisen asiakirjasta sekä tiedonsaantiin
liittyvästä menettelystä säädetään erikseen.
Palveluntarjoajan on lähetettävä palautteen vastaanottamisesta lähettäjälle sähköinen vastaanottokuittaus,
josta ilmenee palautteen vastaanottoaika. Palveluntarjoajan on vastattava palautteisiin ja pyyntöihin
viipymättä, mutta viimeistään kahden viikon kuluessa yhteydenotosta. Jos pyyntö saada tiedot
saavutettavuusvaatimukset täyttävässä muodossa koskee laajaa digitaalisen palvelun sisältöä,
palveluntarjoaja voi jatkaa vastausaikaa enintään kahdella viikolla. Lisäajasta on ilmoitettava pyynnön
tehneelle palvelun käyttäjälle.
Jos palveluntarjoaja ei anna 2 momentissa tarkoitetun pyynnön perusteella digitaalisen palvelun sisällöstä
tietoja saavutettavassa muodossa, sen on laadittava tästä pyynnön tehneelle palvelun käyttäjälle kirjallinen
perusteltu todistus.
3 a luku (19.1.2023/104)
Eräiden digitaalisten palvelujen saavutettavuus
10 a § (19.1.2023/104)
Luvun soveltamisala
Tätä lukua sovelletaan ainoastaan:
1) henkilöliikennepalvelujen, sähkökirjojen ja verkkokauppojen palveluihin;
2) kuluttajansuojalain 7 tai 7 a luvun soveltamisalaan kuuluviin kuluttajaluottoihin, sijoituspalvelulain 1
luvun 15 §:n 1, 2, 4 ja 5 kohdassa tarkoitettuihin sijoituspalveluihin ja 2 luvun 3 §:n 1 momentin 1, 3, 4 ja 7
kohdassa tarkoitettuihin oheispalveluihin, maksupalvelulain (290/2010) 1 §:ssä  tarkoitettuihin
maksupalveluihin, luottolaitostoiminnasta annetun lain 15 luvun 6 a §:n 1 momentissa tarkoitettuihin
perusmaksutiliin ja siihen liittyviin palveluihin sekä maksulaitoslain 5 §:n 6 a kohdassa tarkoitettuun
sähköiseen rahaan niiltä osin kuin palvelua annetaan digitaalisessa muodossa kuluttajille; sekä
3) audiovisuaalisiin sisältöpalveluihin pääsyn tarjoaviin palveluihin ja viestintäpalveluihin siltä osin kuin
niissä on kyse kuluttajille tarjottavista digitaalisista palveluista.
L:lla 104/2023  lisätty 10 a § tulee voimaan 1.2.2023.
10 b § (19.1.2023/104)
Luvun soveltamisalan rajoitukset
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 7/11Tätä lukua ei sovelleta digitaalisiin palveluihin, joita tuottavat eräiden tuotteiden esteettömyysvaatimuksista
annetun lain (102/2023) 4 §:n  2 kohdassa tarkoitetut mikroyritykset.
L:lla 104/2023  lisätty 10 b § tulee voimaan 1.2.2023.
10 c § (19.1.2023/104)
Saavutettavuusvaatimukset eräille digitaalisille palveluille
Sen lisäksi, mitä 7 §:ssä säädetään, palveluntarjoajan on varmistettava, että sen tarjoamat digitaaliset palvelut
täyttävät tässä pykälässä säädetyt lisävaatimukset. Lisävaatimukset, jotka ovat sellaisten tuotteiden ja
palvelujen esteettömyysvaatimuksista annetun Euroopan parlamentin ja neuvoston direktiivin (EU)
2019/882, jäljempänä esteettömyysdir ektiivi , 15 artiklan nojalla annettujen yhdenmukaistettujen standardien
tai niiden osien mukaisia, joiden viitetiedot on julkaistu Euroopan unionin virallisessa lehdessä, tai jotka ovat
Euroopan komission täytäntöönpanosäädöksissä säädettyjen teknisten eritelmien tai niiden osien mukaisia,
on pidettävä niiden tässä pykälässä säädettyjen saavutettavuusvaatimusten mukaisina, jotka mainitut
standardit, tekniset eritelmät tai niiden osat kattavat.
Palveluntarjoajan on annettava tietoa digitaalisen palvelun toiminnasta. Lisäksi 10 a §:n 2 kohdassa
tarkoitettujen palveluiden tarjoamista koskevien tietojen on täytettävä Euroopan neuvoston kieliä koskevan
yhteisen eurooppalaisen viitekehyksen B2-taso ja sähkökirjoina tarjottavien digitaalisten palvelujen on oltava
saavutettavia siten, että niitä voidaan käsitellä, lukea ja käyttää ja niissä voidaan navigoida. Palvelun ei
tarvitse täyttää tässä pykälässä tarkoitettuja saavutettavuusvaatimuksia, jos tarjotaan vähintään yksi
vaihtoehtoinen ja yhtä saavutettavaa käyttötapa käyttää palvelua noudattamalla toiminnallista suorituskykyä
koskevia vaatimuksia. Viestintäpalveluihin ja audiovisuaaliseen sisältöpalveluun pääsyn tarjoavan palvelun
osalta lisävaatimuksista sovelletaan, mitä sähköisen viestinnän palveluista annetun lain 194 c ja 194 d §:ssä
säädetään. Valtioneuvoston asetuksella annetaan tarkempia säännöksiä lisävaatimuksista ja niiden
soveltamisesta.
L:lla 104/2023  lisätty 10 c § tulee voimaan 1.2.2023.
10 d § (19.1.2023/104)
Poikkeaminen saavutettavuusvaatimuksista
Palveluntarjoaja voi poiketa saavutettavuusvaatimuksista, jos se saavutettavuusarvioinnin perusteella pystyy
osoittamaan, että saavutettavuusvaatimusten noudattaminen aiheuttaa sen digitaaliselle palvelulle 8 §:ssä
tarkoitetun kohtuuttoman rasitteen tai sellaisen muutoksen, jonka seurauksena palvelun perusluonne
muuttuisi perustavanlaatuisesti.
Arvio siitä, muodostaako saavutettavuusvaatimusten noudattaminen kohtuuttoman rasitteen
palveluntarjoajalle, tehdään saavutettavuusvaatimusten noudattamisen kustannuksien suhteessa toiminta- ja
pääomakustannuksiin ja saavutettavuusvaatimusten noudattamisen nettokustannusten suhteessa
nettoliikevaihtoon sekä kustannus-hyötyarviona, jossa on otettava erityisesti huomioon vammaisten ihmisten
tarpeet käyttää palvelua.
Saavutettavuusvaatimuksista ei kuitenkaan voi poiketa 8 §:ssä säädetyn nojalla, jos palveluntarjoaja saa
omiin varoihinsa kuulumattomista julkisista tai yksityisistä lähteistä rahoitusta, jota myönnetään
saavutettavuuden parantamiseen.
L:lla 104/2023  lisätty 10 d § tulee voimaan 1.2.2023.
10 e § (19.1.2023/104)
Menettelyt saavutettavuusvaatimuksista poikkeamiseksi
Palveluntarjoajan, joka poikkeaa saavutettavuusvaatimuksista 10 d §:n nojalla, on ilmoitettava poikkeamista
koskevat tiedot valvontaviranomaiselle. Tällöin palveluntarjoajan on:
1) dokumentoitava arvio;
2) toimitettava arvio pyynnöstä valvontaviranomaiselle;
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 8/113) säilytettävä dokumentoitu arvio viiden vuoden ajan siitä, kun se on viimeksi tarjonnut digitaalista
palvelua.
Arvio siitä, muodostavatko  saavutettavuusvaatimukset  kohtuuttoman  rasitteen, tulee tehdä uudelleen:
1) muutettaessa digitaalisen palvelun sisältöä;
2) valvontaviranomaisen pyynnöstä; tai
3) vähintään viiden vuoden välein.
L:lla 104/2023  lisätty 10 e § tulee voimaan 1.2.2023.
10 f § (19.1.2023/104)
Tietojen antaminen digitaalisen palvelun saavutettavuusvaatimusten täyttämisestä
Palveluntarjoajan on 9 §:ssä säädetyn lisäksi julkaistava saavutettavuusselosteella yleinen kuvaus
digitaalisesta palvelusta sekä selvitys siitä, miten digitaalinen palvelu täyttää esteettömyysdirektiivissä
säädetyt lisävaatimukset.
L:lla 104/2023  lisätty 10 f § tulee voimaan 1.2.2023.
10 g § (19.1.2023/104)
Digitaalisen palvelun saavutettavuuspuutteista ilmoittaminen
Jos digitaalinen palvelu ei täytä saavutettavuusvaatimuksia, palveluntarjoajan on ilmoitettava puutteista ja
korjaavista toimenpiteistä valvontaviranomaiselle.
L:lla 104/2023  lisätty 10 g § tulee voimaan 1.2.2023.
L:lla 104/2023  lisätty 3 a luku tulee voimaan 1.2.2023.
3 a lukua sovelletaan 28.6.2025 lähtien.
4 luku
Saavutettavuusvaatimusten valvonta ja oikeussuoja
11 §
Saavutettavuuskantelu ja -selvityspyyntö
Jokaisella on oikeus tehdä saavutettavuuskantelu valvontaviranomaiselle palveluntarjoajasta, joka ei ole
noudattanut 3 tai 3 a luvussa säädettyjä vaatimuksia ja velvollisuuksia. Saavutettavuuskantelun käsittelyyn
sovelletaan hallintolain (434/2003) 8 a luvussa  säädettyjä hallintokantelua koskevia säännöksiä.
(19.1.2023/104)
L:lla 104/2023  muutettu 1 momentti tulee voimaan 1.2.2023. Aiempi sanamuoto kuuluu:
Jokaisella on oikeus tehdä saavutettavuuskantelu valvontaviranomaiselle palveluntarjoajasta, joka ei ole
noudattanut 3 luvussa säädettyjä vaatimuksia ja velvollisuuksia. Saavutettavuuskantelun käsittelyyn
sovelletaan hallintolain (434/2003) 8 a luvussa  säädettyjä hallintokantelua koskevia säännöksiä.
Palvelun käyttäjä voi tehdä saavutettavuusselvityspyynnön valvontaviranomaiselle, jos:
1) palveluntarjoaja on antanut tai jättänyt antamatta 10 §:n 4 momentissa tarkoitetun todistuksen; tai
2) palveluntarjoaja ei ole vastannut 10 §:n 2 momentissa tarkoitettuun digitaalisen palvelun sisältöä
koskevaan pyyntöön mainitun pykälän 3 momentissa säädetyllä tavalla tai säädetyssä ajassa.
12 §
Valvontaviranomainen, sen tehtävät ja toimivalta
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 9/11Tämän lain mukaisena valvontaviranomaisena toimii Etelä-Suomen aluehallintovirasto, joka valvoo 3 ja 3 a
luvussa säädettyjen velvollisuuksien ja vaatimusten noudattamista. (19.1.2023/104)
L:lla 104/2023  muutettu 1 momentti tulee voimaan 1.2.2023. Aiempi sanamuoto kuuluu:
Tämän lain mukaisena valvontaviranomaisena toimii Etelä-Suomen aluehallintovirasto, joka valvoo 3
luvussa säädettyjen velvollisuuksien ja vaatimusten noudattamista.
Valvontaviranomaisen tehtävänä on:
1) antaa yleistä ohjausta ja neuvontaa 3 ja 3 a luvussa säädettyjen vaatimusten, velvollisuuksien ja
oikeuksien toteuttamisesta; (19.1.2023/104)
L:lla 104/2023  muutettu 1 kohta tulee voimaan 1.2.2023. Aiempi sanamuoto kuuluu:
1) antaa yleistä ohjausta ja neuvontaa 3 luvussa säädettyjen vaatimusten, velvollisuuksien ja oikeuksien
toteuttamisesta;
2) osallistua kansainvälisten saavutettavuusohjeiden valmisteluun ja huolehtia yhteistyössä Liikenne- ja
viestintäviraston kanssa digitaalisia palveluja koskevien velvoittavien saavutettavuusstandardien tai niiden
osien ja niissä viitattujen ohjeiden kääntämisestä suomen ja ruotsin kielelle;
3) valvoa ja tarkastaa saavutettavuusvaatimusten noudattamista siten kuin saavutettavuusdirektiivin 8
artiklan 2 kohdan nojalla annetussa Euroopan komission täytäntöönpanosäädöksessä säädetään;
4) kuulla säännöllisesti eri sidosryhmiä saavutettavuusvaatimusten täyttämisestä;
5) raportoida valvonnan tuloksista Euroopan komissiolle saavutettavuusdirektiivin 8 artiklan 4 kohdassa
säädetyllä tavalla; (19.1.2023/104)
L:lla 104/2023  muutettu 5 kohta tulee voimaan 1.2.2023. Aiempi sanamuoto kuuluu:
5) raportoida valvonnan tuloksista Euroopan komissiolle saavutettavuusdirektiivin 8 artiklan 4 kohdassa
säädetyllä tavalla.
6) valvoa ja tarkastaa, että 3 a luvussa säädettyjä vaatimuksia on noudatettu. (19.1.2023/104)
L:lla 104/2023  lisätty 6 kohta tulee voimaan 1.2.2023.
Valvontaviranomainen voi määrätä:
1) 2 momentin 3 ja 6 kohdan tarkoitettuja tehtäviä suorittaessaan palveluntarjoajan saattamaan kohtuullisessa
määräajassa digitaalisen palvelun vastaamaan 3 ja 3 a luvussa säädettyjä vaatimuksia; (19.1.2023/104)
L:lla 104/2023  muutettu 1 kohta tulee voimaan 1.2.2023. Aiempi sanamuoto kuuluu:
1) edellä 2 momentin 3 kohdan mukaisia tehtäviä suorittaessaan palveluntarjoajan saattamaan kohtuullisessa
määräajassa digitaalisen palvelun vastaamaan 3 luvussa säädettyjä vaatimuksia;
2) palveluntarjoajan antamaan määräajassa 1 1 §:n 2 momentissa tarkoitetun saavutettavuusselvityspyynnön
perusteella palvelun käyttäjälle tarvittava digitaalisen palvelun tietosisältö saavutettavuusvaatimukset
täyttävässä muodossa tai muulla palvelun käyttäjän kannalta vaihtoehtoisella saavutettavalla tavalla.
Valvontaviranomaisella ei ole oikeutta valvoa ja tarkastaa eduskunnan oikeusasiamiehen ja valtioneuvoston
oikeuskanslerin digitaalisia palveluita eikä antaa niitä koskevia määräyksiä saavutettavuusvaatimusten
täyttämiseksi.
Valvontaviranomainen ei myöskään voi kohdistaa tässä luvussa tarkoitettua valvontaa ja tarkastuksia
tuomioistuimiin eikä antaa niille niiden digitaalisia palveluita koskevia määräyksiä.
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 10/1113 §
Tiedonsaanti- ja tarkastusoikeus
Valvontaviranomaisella on salassapitosäännösten estämättä ja maksutta oikeus saada välttämättömät tiedot ja
selvitykset saavutettavuusvaatimusten noudattamisesta kanteluasian käsittelemiseksi tai valvonta- ja
tarkastustehtävän suorittamiseksi. Valvontaviranomainen voi määrätä tiedot toimitettavaksi määräajassa ja
tietyssä muodossa.
Jos valvonnan toteuttamiseksi on välttämätöntä, valvontaviranomaisella on oikeus määrätä tarkastus
suoritettavaksi palveluntarjoajan tiloissa digitaalisen palvelun saavutettavuusvaatimusten noudattamisen
selvittämiseksi lukuun ottamatta pysyväisluonteiseen asumiseen käytettäviä tiloja. Palveluntarjoajan on
annettava pyynnöstä valvontaviranomaiselle välttämättömät käyttöoikeudet tarkastuksen ulottamiseksi
sellaisiin tämän lain soveltamisalan piiriin kuuluviin digitaalisiin palveluihin, joiden käyttöä on rajoitettu
tietoverkossa.
Valvontaviranomainen voi käyttää tarkastuksissa apuna ulkopuolisia asiantuntijoita. Ulkopuoliseen
asiantuntijaan sovelletaan valtion virkamieslain (750/1994) 14 ja 15 §:ää  sekä rikosoikeudellista
virkavastuuta koskevia säännöksiä hänen tehdessään tässä laissa tarkoitettuja tarkastuksia.
Vahingonkorvausvastuusta säädetään vahingonkorvauslaissa (412/1974) .
14 §
Uhkasakko
Valvontaviranomainen voi asettaa uhkasakon 12 §:n 3 momentissa tarkoitetun saavutettavuusvaatimusten
noudattamista koskevan määräyksen sekä 13 §:n 1 ja 2 momentissa säädetyn tiedonsaanti- ja
tarkastusoikeuden toteuttamisen tehosteeksi. Uhkasakosta säädetään uhkasakkolaissa (1113/1990) .
15 § (10.6.2022/429)
Muutoksenhaku
Valvontaviranomaisen 1 1 §:n 2 momentissa tarkoitetun saavutettavuusselvityspyynnön johdosta tekemään
päätökseen ja 12 §:n 3 momentin nojalla antamaan määräykseen saa vaatia oikaisua. Oikaisuvaatimuksesta
säädetään hallintolaissa.
Muutoksenhausta hallintotuomioistuimeen säädetään oikeudenkäynnistä hallintoasioissa annetussa laissa
(808/2019) .
5 luku
Voimaantulo
16 §
Voimaantulo
Tämä laki tulee voimaan 1 päivänä huhtikuuta 2019.
17 §
Siirtymäsäännökset
Tämän lain 3 lukua ja 1 1 §:ää sovelletaan 23 päivästä syyskuuta 2019 lukien verkkosivustoihin, jotka on
julkaistu 23 päivänä syyskuuta 2018 tai sen jälkeen, ja 23 päivästä syyskuuta 2020 lukien verkkosivustoihin,
jotka on julkaistu ennen 23 päivää syyskuuta 2018.
Tämän lain 3 lukua ja 1 1 §:ää sovelletaan mobiilisovelluksiin 23 päivästä kesäkuuta 2021 lukien. Tätä lakia
ei sovelleta verkkosivustojen ja mobiilisovellusten sisältöihin, jotka on arkistoitu ennen 23 päivää syyskuuta
2019, ellei sisältöä tarvita viranomaisessa keskeneräisen asian hoitamiseksi.
Tämän lain 3 lukua ja 1 1 §:ää sovelletaan digitaalisissa palveluissa oleviin toimisto-ohjelmien
tiedostomuotoihin, jotka on julkaistu 23 päivänä syyskuuta 2018 tai sen jälkeen. Tämän lain 3 lukua ja 1 1
§:ää sovelletaan kuitenkin ennen 23 päivää syyskuuta 2018 julkaistuihin toimisto-
ohjelmistojen tiedostomuotoihin, jos niitä tarvitaan asianosaisen etujen, oikeuksien ja velvollisuuksien
määrittämiseen tai toteuttamiseen.
2/2/23, 10:36 AM Laki digitaalisten palvelujen tarjoamisesta 306/2019 - Ajantasainen lainsäädäntö - FINLEX ®
https://www .finlex.fi/fi/laki/ajantasa/2019/20190306 11/11Tätä lakia sovelletaan valmiiksi tallennettuun aikasidonnaiseen mediaan 23 päivästä syyskuuta 2020 lukien.
Tätä lakia sovelletaan 1 päivästä tammikuuta 2021 alkaen 3 §:n 1 momentin 5 ja 6 kohdassa tarkoitettuihin
digitaalisiin palveluihin.
Tämän lain 2 lukua sovelletaan kuuden kuukauden kuluttua siitä, kun laki on tullut voimaan.
HE 60/2018 , HaVM 27/2018, EV  241/2018, Euroopan parlamentin ja neuvoston direktiivi (EU) 2016/2102;
EUVL  L 327, 2.12.2016, s. 1
Muutossäädösten voimaantulo ja soveltaminen:
30.12.2020/1235:
Tämä laki tulee voimaan 1 päivänä elokuuta 2022.
HE 173/2020 , SiVM 15/2020, EV  218/2020
29.6.2021/654:
Tämä laki tulee voimaan 1 päivänä heinäkuuta 2021.
HE 241/2020 , StVM 16/2021, EV  111/2021
10.6.2022/429:
Tämä laki tulee voimaan 16 päivänä kesäkuuta 2022.
HE 90/2021 , LaVM 7/2022, EV  55/2022
19.1.2023/104:
Tämä laki tulee voimaan 1 päivänä helmikuuta 2023.
Tämän lain 3 a lukua sovelletaan 28 päivästä kesäkuuta 2025. Tämän lain 3 a luvun soveltamisalaan
kuuluvista palveluista tehtyjä palvelusopimuksia, jotka on tehty ennen 28 päivää kesäkuuta 2025, voidaan
jatkaa entisellään, kunnes niiden voimassaolo päättyy , mutta ei kuitenkaan pidempään kuin viisi vuotta
mainitusta päivämäärästä. Tämän lain 3 a lukua ei sovelleta sellaisiin verkkosivustojen ja mobiilisovellusten
sisältöihin, jotka on arkistoitu ennen 28 päivää kesäkuuta 2025.
Tämän lain 3 a lukua ei sovelleta valmiiksi tallennettuun aikasidonnaiseen mediaan, joka on julkaistu ennen
28 päivää kesäkuuta 2025.
Tämän lain 3 a lukua ei sovelleta sellaisiin verkkosivustoissa ja mobiilisovelluksissa oleviin toimisto-
ohjelmien tiedostoihin, jotka on julkaistu ennen 28 päivää kesäkuuta 2025.
HE 41/2022 , TaVM 29/2022, EV  206/2022
Finlex  › Lainsäädäntö  › Ajantasainen lainsäädäntö  › Vuosi 2019  › 15.3.2019/306
Finlex ® on oikeusministeriön omistama oikeudellisen aineiston julkinen ja maksuton Internet-palvelu.
Finlexin sisällön tuottaa ja sitä ylläpitää Edita Publishing Oy. Oikeusministeriö tai Edita eivät vastaa tietokantojen sisällössä mahdollisesti esiintyvistä virheistä, niiden käytöstä käyttäjälle
aiheutuvista välittömistä tai välillisistä vahingoista tai Internet-tietoverkossa esiintyvistä käyttökatkoista tai muista häiriöistä.